Bazilika Saint-Denis
**Bazilika Saint-Denis** je gotický kostol v Saint-Denis (dnes na severe metropolitnej oblasti Paríža) a historické sídlo rovnomenného opátstva. Po stáročia slúžil ako pohrebisko francúzskych kráľov. V roku 1966 sa kostol stal sídlom biskupa a získal tak štatút katedrály. Budova má veľký historický a architektonický význam.

Dejiny
------

Svätý Denis je patrón Francúzska. Podľa legendy bol prvým parížskym biskupom a na mieste jeho popravy vybudoval kaplnku zlatník Elígius, sám neskôr tiež svätorečený. Nedochovaná kaplnka je opísaná v životopise sv. Elígia:

|  |  |  |
| --- | --- | --- |
| „ | Predovšetkým Elígius vystaval hrobku pre svätého mučeníka Denisa s mramorovým baldachýnom zlatom a klenotami vyzdobeným. (Na vrchole hrobky) vytvoril korunku a veľkolepé priečelie a oltár obklopil zlatými sekerami do kruhu usporiadanými. Tam umiestnil zlaté okrúhle a vyšperkované jablká. Vybudoval kazateľnicu a bránu striebornú a strechu oltára na strieborných sekerách. Pred hrobku umiestnil zástenu a vybudoval vonkajší oltár pri nohách svätého mučeníka. Takú pracovitosť tam na príkaz svojho kráľa predviedol, že dodnes sa sotva kde inde v Galii nachádza väčší div. | "|

Počas 7. storočia tu založil opátstvo Saint-Denis s kostolom a benediktínskym kláštorom franský kráľ Dagobert I. (vládol 628 – 637). Kostol sa stal pútnickým miestom a pohrebiskom francúzskych kráľov. Sú tu pochovaní takmer všetci panovníci z obdobia medzi 10. a 18. storočím i mnohí z obdobia ešte staršieho. Kostol bol často tiež využívaný na korunovácie kráľovien (nie však kráľov, k tomuto účelu bola tradične využívaná katedrála Notre-Dame v Reims). Saint-Denis sa skoro stalo sídlom opáta s rozsiahlym kláštorným komplexom. V 12. storočí dal opát Suger kostol prestavať s využitím inovatívnych stavebných a dekoratívnych techník. Vďaka tomu je Saint-Denis niekedy označované ako prvá skutočne gotická stavba. Bazilika v dnešnej podobe je ukážkovou stavbou strednej gotiky a poslúžila ako vzor pri výstavbe viacerých katedrál a opátstiev v severnom Francúzsku, v Anglicku i v iných krajinách.

Architektúra
------------

Arkáda opáta Sugera
Bazilika Saint-Denis bola prvou významnou stavbou, ktorej prevažná časť bola postavená v gotickom slohu. Vzhľadovo i stavebne sa odlíšila od románskej architektúry natoľko, že sa pre stavby postavené v podobnom duchu začal používať pojem „francúzsky sloh" (*Opus Francigenum*). Pojem gotika sa rozšíril až neskôr.

V dnešnej podobe má pôdorys kostola tvar kríža ako veľa iných bazilík: do hlavnej lode ústia nižšie lode a nad nimi okná. Na severnej strane stavby je ďalšia priečna loď tvorená radom kaplniek. Na západnej strane baziliky sa nachádzajú tri portály a kruhové okno, na južnej strane veža. Východnú loď lemujú z oboch strán arkády a je zakončená apsidou s deviatimi kaplnkami. Pod touto loďou sú krypty.

Zoznam najvýznamnejších panovníkov pochovaných v Saint-Denis
------------------------------------------------------------

Hrob Karola Martela
Hrob Karola I. z Anjou
Hrob Filipa IV.
* Chlodovik I. (465 – 511)
* Childebert I. (496 – 558)
* Fredegunda (? – 597)
* Dagobert I. (603 – 639)
* Karol Martel (686 – 741)
* Pipin III. Krátky (714 – 768) a Bertrada z Laonu (726 – 783)
* Karolman I. (asi 751 – 771)
* Karol II. Holý (823 – 877) a Ermentruda Orleánská (823 – 869)
* Karolman II. (866 – 884)
* Róbert II. (972 – 1031) a Konstancia z Arles (asi 986 – 1032)
* Henrich I. (1008 – 1060)
* Ľudovít VI. (1081 – 1137)
* Ľudovít VII. (1120 – 1180) a Konstancia Kastílska (1141 – 1160)
* Filip II. (1180 – 1223)
* Karol I. z Anjou (1226 – 1285)
* Filip III. (1245 – 1285)
* Filip IV. (1268 – 1315) a Izabela Aragónska (1247 – 1271)
* František I. (1494 – 1547)
* Henrich II. (1519 – 1559) a Katarína Medicejská (1519 – 1589)
* František II. (1544 – 1560)
* Karol IX. (1550 – 1574)
* Henrich III. (1551 – 1589)
* Henrich IV. (1553 – 1610)
* Ľudovít XIV. (1638 – 1715)
* Ľudovít XV. (1710 – 1774)
* Ľudovít XVI. (1754 – 1793) a Mária Antoinetta (1755 – 1793)
* Ľudovít XVII. (1785 – 1795)
* Ľudovít XVIII. (1755 – 1824)

Fotogaléria
-----------

* Pohľad na kaplnkuPohľad na kaplnku
* Zdobené oknáZdobené okná
* Kaplnka pri západe slnkaKaplnka pri západe slnka
* Hrobka Ľudovíta XII. a Anny BretónskejHrobka Ľudovíta XII. a Anny Bretónskej

* Hrobka Dagoberta I.Hrobka Dagoberta I.
* Výjav zo života Krista na jednom z okienVýjav zo života Krista na jednom z okien
* Vyobrazenie Najsvätejšej Trojice nad hlavným vchodomVyobrazenie Najsvätejšej Trojice nad hlavným vchodom
* Socha sv. Fulrada (opát v Saint-Denis v 8. storočí)Socha sv. Fulrada (opát v Saint-Denis v 8. storočí)

Referencie
----------

1. ↑  Voľný preklad z Život svätého Elígia (anglicky)
2. ↑  Banister Fletcher, *A History of Architecture on the Comparative Method*.

Iné projekty
------------

Commons
* Spolupracuj na Commons Commons ponúka multimediálne súbory na tému **Bazilika Saint-Denis**

Zdroj
-----

*Tento článok je čiastočný alebo úplný preklad článku Bazilika Saint-Denis na českej Wikipédii.*

Externé odkazy
--------------

* Detailný zoznam členo kráľovských rodín pochovaných v Saint-Denis
* L'Internaute Magazine: Diaporama
* Ortofotomapa na Google Maps
* Saint-Denis, a town in the Middle Ages
* Fotografie hrobiek

Zdroj
-----

*Tento článok je čiastočný alebo úplný preklad článku Bazilika Saint-Denis na českej Wikipédii.*


|  |  |
| --- | --- |
| Portal | Francúzsky portálArchitektonický portál |